พี่น้องโบรกฯว่าไง? ก.ล.ต. ชี้เผยข้อมูลบจ.ก่อนแจ้งตลาดฯผิดกม.ใหม่
พี่น้องโบรกฯว่าไง? ก.ล.ต. ชี้เผยข้อมูลบจ.ก่อนแจ้งตลาดฯผิดกม.ใหม่
22 ก.ย. 2559

นายรพี สุจริตกุล เลขาธิการ คณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ปัจจุบันทาง ก.ล.ต.อยู่ระหว่างพูดคุยกับสมาคมบริษัทหลักทรัพย์ไทย และสมาคมนักวิเคราะห์หลักทรัพย์เพื่อที่จะทำความเข้าใจขอบเขตการปฏิบัติงานภายใต้ พ.ร.บ.หลักทรัพย์และตลาดหลักทรัพย์ ฉบับแก้ไขปรับปรุงใหม่
“ปัจจุบันเราอยู่ระหว่างพูดคุยเพื่อให้เข้าใจว่าขอบเขตเป็นอย่างไร สิ่งที่สามารถทำได้ สิ่งที่ไม่สามารถทำได้ การเขียนบทวิเคราะห์ต่างๆ ยังสามารถทำได้ตามเดิม แต่ไม่สามารถนำข้อมูลภายในที่รู้มา และยังไม่ได้เปิดเผยต่อตลาดหลักทรัพย์ฯ มาใส่ในบทวิเคราะห์ได้ ซึ่งหากนำเข้ามาใส่จนทำให้เป็นผลกระทบต่อราคาก็อาจจะมีความผิดได้ จากที่ก่อนหน้านี้ไม่มีความผิด”นายรพี กล่าว
นายรพี กล่าวอีกว่า ในอีกไม่ช้านี้ทางสมาคมนักวิเคราะห์ฯ จะมีการจัดทำคู่มือเกี่ยวกับข้อจำกัดต่าง ๆ ในการปฏิบัติงานให้กับนักวิเคราะห์หลักทรัพย์ได้รับทราบ